Scott Thoe

Scott Thoe (født 5. august 1947) er en amerikansk kunstner som er virksom i Norge. Han er representert ved nasjonalgalleriene i Warszawa og Gdańsk. I Norge er han mest kjent for sine offentlige utsmykninger på bygninger.«Scott Thoe, biografi», eget nettsted Per 2015 driver han Galleri 2 i Stamsund sammen med sin kone, tekstilkunstneren Vebjørg Hagene Thoe.Vebjørg Hagene Thoe, kunstnerens nettsted

 Liv og virke 
Han er født i Minnesota, og tok utdannelse i litteratur ved universitetene i Washington og Harvard (M.A., Ph.D.) før han fullførte sin kunstutdannelse ved kunsthøyskolen i Kiel i Tyskland og kunstakademiet i Kraków i Polen. Han reiste til Norge på 1960-tallet av blant annet politiske grunner, men også for å få inspirasjon fra Nordens natur. Han gjorde seg straks kjent med lokalbefolkningen og etablerte seg omsider som lokalkunstner i fiskebygden Stamsund.

Etter hvert har han utviklet seg han til å bli en av Nord-Norges mest kjente kunstnernavn, hans utsmykking av Ballstad Slipphall i 1992 som ble verdens største veggmaleri bidro og til dette. Mest kjent er han for prosjektet «Tank for Peace», eller «Fredsbrua» som den kalles på norsk. Prosjektet går ut på å lage en bru med et femsifret antall stridsvogner, slik at man skal slippe å ruste dem ned, noe som vil føre til store miljøskader.«What to do white old Tanks? Scott Thoe will make a bridge of 29 000 tanks from disarm projects», Flickr

Dette prosjektet førte til at han fikk besøke Dumaen i Moskva og komme i møter med Mikhail Gorbatsjov. I samme forbindelse forsøkte han å få i stand en kongress i Lofoten med Norges toppledere og Mikhail Gorbatsjov. Prosjektet er ikke ennå realisert, men er fortsatt i full gang.Tonstad, Per Lars (10. mai 1998): «Gorbatsjov på billigsalg», Dagbladet. Sitat: «Rett foran nesa på pengesterke utfordrere klarte fredsaktivisten og eventyreren Scott Thoe å kapre eks-president Mikhail Gorbatsjov - på billigsalg!» Hvert år sender han kalendre både til tidligere president i Sovjetunionen Mikhail Gorbatsjov og tidligere visepresident i USA, Walter Mondale. Johansen, Hugo (14. desember 2012): «Kunst 'in space'», Lofotposten

 Referanser 

 Eksterne lenker 
 Galleri2
 Scott Thoes nettsted

Kategori:Kunstnere fra USA
Kategori:Personer fra Minnesota